Foto: Andrew Milligan Buyuk Britaniya qirolligi qor ostida qoldi. Mamlakatning ko‘plab mintaqalarida havo va temir yo‘l transporti izdan chiqdi. Xususan, London aeroportlarida bir necha parvozlarning vaqti o‘zgartirilgan yoki bekor qilingan Mintaqaviy OAV xabarlariga ko‘ra, Uelsning ayrim hududlariga 17-30 sm qalinlikda qor yoqqan. Hitrou aeroportida jadvalga rioya qilinmaslik holatlari kuzatilmoqda. "Heathrow aeroporti ochiq qolmoqda. Ammo biz Buyuk Britaniyadagi vaziyat yo‘lovchilarning rejalarini buzganidan afsusdamiz", — deyiladi Hitrou saytida. Transport vositalari bilan bog‘liq ko‘ngilsizliklardan tashqari, aholi boshqa noqulayliklarga ham duch kelmoqda. Birlashgan qirollikning ko‘pgina hududlarida elektr ta’minoti uzildi. 11 dekabrda ko‘plab maktablar ishlamasligi xabar qilinmoqda.